CELEX: 62012CA0464
Language: sl
Date: 2014-03-13 00:00:00
Title: Zadeva C-464/12: Sodba Sodišča (peti senat) z dne 13. marca 2014 (predlog za sprejetje predhodne odločbe Østre Landsret – Danska) – ATP Pension Service A/S proti Skatteministeriet (Šesta direktiva o DDV — Oprostitve — Člen 13(B)(d), točki 3 in 6 — Posebni investicijski skladi — Sistemi poklicnega pokojninskega zavarovanja — Upravljanje — Transakcije v zvezi z depoziti, tekočimi računi, plačili, transferji)

5.5.2014   
            
            
               SL
            
            
               Uradni list Evropske unije
            
            
               C 135/8
            
         Sodba Sodišča (peti senat) z dne 13. marca 2014 (predlog za sprejetje predhodne odločbe Østre Landsret – Danska) – ATP Pension Service A/S proti Skatteministeriet
   (Zadeva C-464/12) (1)
   
   ((Šesta direktiva o DDV - Oprostitve - Člen 13(B)(d), točki 3 in 6 - Posebni investicijski skladi - Sistemi poklicnega pokojninskega zavarovanja - Upravljanje - Transakcije v zvezi z depoziti, tekočimi računi, plačili, transferji))
   2014/C 135/08
   Jezik postopka: danščina
   
      Predložitveno sodišče
   
   Østre Landsret
   
      Stranki v postopku v glavni stvari
   
   
      Tožeča stranka: ATP Pension Service A/S
   
      Tožena stranka: Skatteministeriet
   
      Predmet
   
   Predlog za sprejetje predhodne odločbe – Østre Landsret – Razlaga člena 13(B)(d), točki 3 in 6, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23) – Oprostitve za transakcije v zvezi z depoziti ali tekočimi računi ter za upravljanje s posebnimi investicijskimi skladi – Opravljanje storitev v zvezi z vplačili v pokojninski sklad.
   
      Izrek
   
   
               1.
            
            
               Člen 13(B)(d), točki 3 in 6, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) je treba razlagati tako, da lahko pokojninski skladi, kot so ti v postopku v glavni stvari, spadajo pod to določbo, če jih financirajo upravičenci do pokojnine, če se privarčevana sredstva investira po načelu razpršitve tveganj in če tveganja naložb nosijo zavarovanci. V zvezi s tem ni pomembno, da prispevke plačuje delodajalec, da njihov znesek temelji na kolektivnih pogodbah med delodajalskimi združenji in sindikati, da so načini izplačila nadomestila za privarčevana sredstva različni, da se lahko prispevki na podlagi predpisov o dohodnini uveljavljajo kot olajšava in da jim je mogoče priključiti pomožen element zavarovanja.
            
         
               2.
            
            
               Člen 13(B)(d), točka 6, Direktive 77/388 je treba razlagati tako, da pojem „upravljanje posebnih investicijskih skladov“ v smislu te direktive zajema storitve, s katerimi podjem z odprtjem računov in knjiženjem pokojninskih prispevkov, plačanih na njihove račune, v sistem pokojninskega sklada, ustvarja pravice zavarovancev. Ta pojem zajema tudi storitev računovodstva in priprave informacij v zvezi z računi, kot so te, na katere se nanaša Priloga II k Direktivi Sveta z dne 20. decembra 1985 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (85/611/EGS), kakor je bila spremenjena z direktivama 2001/107/ES in 2001/108/ES Evropskega parlamenta in Sveta z dne 21. januarja 2002.
            
         
               3.
            
            
               Člen 13(B)(d), točka 6, Direktive 77/388 je treba razlagati tako, da oprostitev plačila davka na dodano vrednost iz te določbe za transakcije v zvezi s plačili ali transferji zajema storitve, s katerimi podjem z odprtjem računov zavarovancev v sistemu pokojninskega sklada in knjiženjem pokojninskih prispevkov teh zavarovancev v njihove račune ustvarja pravice teh zavarovancev do pokojninskih skladov, in storitve, ki so pomožne tem storitvam in ki z njimi tvorijo eno gospodarsko storitev.
            
         
      (1)  UL C 9, 12.1.2013.